open-index/open-wikipedia-markdown huggingface dataset:
Գիտությունների ակադեմիայի բնակելի տուն

**Գիտությունների ակադեմիայի բնակելի տուն Երևանում**, ճարտարապետական հուշարձան, որ կառուցվել է 1939 թվականին ճարտարապետներ Սամվել Սաֆարյանի ու Մարկ Գրիգորյանի նախագծով ԽՍՀՄ գիտությունների ակադեմիայի հայկական մասնաճյուղի աշխատակիցների համար (1943 թվականին մասնաճյուղի հիման վրա կառուցվել է Հայկական ԽՍՀ գիտությունների ակադեմիան, ներկայում՝ Հայաստանի գիտությունների ազգային ակադեմիա)։  Քառահարկ շենքը տեղակայված է Երևանի գլխավոր՝ Մաշտոցի պողոտայում և ունի 9 համարը։ Հայաստանի Հանրապետության կառավարության՝ 2004 թվականի հոկտեմբերի 7-ի որոշմամբ շենքն ընդգրկվել է Հայաստանի Հանրապետության մշակութային ժառանգության հուշարձանների ցանկում։

## Հայտնի գիտնականներ, որ ապրել են տանը
* Հովսեփ Օրբելի – արևելագետ, հնագետ, ԽՍՀՄ ԳԱ ակադեմիկոս, Հայկական ԽՍՀ ԳԱ առաջին նախագահ
* Ստեփան Մալխասյանց – բանասեր, Հայկական ԽՍՀ ԳԱ իսկական անդամ
* Հայկ Գյուլիքևխյան – գրականագետ, պրոֆեսոր
* Սարգիս Վարդանյան – քիմիկոս, Հայկական ԽՍՀ ԳԱ ակադեմիկոս
* Գևորգ Տեր-Ստեփանյան – ինժեներ-երկրաբան, ՀՀ ԳԱԱ ակադեմիկոս
* Հրաչյա Բունիաթյան – կենսաքիմիկոս, Հայկական ԽՍՀ ԳԱ ակադեմիկոս
* Աբգար Հովհաննիսյան – պատմաբան, Հայկական ԽՍՀ ԳԱ ակադեմիկոս
* Նագուշ Հարությունյան – մեխանիկ, Հայկական ԽՍՀ ԳԱ ակադեմիկոս
* Գագիկ Դավթյան – ագրոքիմիկոս, Հայկական ԽՍՀ ԳԱ ակադեմիկոս
* Սուրեն Պողոսյան – կենսաբան, սելեկցիոներ, Գյուղատնտեսական գիտությունների Լենինի անվան համամիութենական ակադեմիայի թղթակից անդամ
* Վաղարշ Ազատյան – քիմիկոս, ԽՍՀՄ ԳԱ հայկական մասնաճյուղի փոխնախագահ

## Հուշատախտակներ տան պատերին

Պատկեր:Мемориальная доска И. Орбели.jpg|Հովսեփ Օրբելի
Պատկեր:Мемориальная доска С. Малхасянца.jpg|Ստեփան Մալխասյանց
Պատկեր:Мемориальная доска А. Гюликехвяна.jpg|Հայկ Գյուլիքևխյան
Պատկեր:Мемориальная доска С. Варданяна.jpg|Սարգիս Վարդանյան
Պատկեր:Мемориальная доска Г. Тер-Степаняна.jpg|Գևորգ Տեր-Ստեփանյան
Պատկեր:Мемориальная доска Г. Бунятяна.jpg|Հրաչյա Բունիաթյան
Պատկեր:Мемориальная доска А. Оганесяна.jpg|Աբգար Հովհաննիսյան
Պատկեր:Мемориальная доска Н. Арутюняна.jpg|Նագուշ Հարությունյան
Պատկեր:Мемориальная доска Г. Давтяна.jpg|Գագիկ Դավթյան
Պատկեր:Мемориальная доска С. Погосяна.jpg|Սուրեն Պողոսյան


## Պատկերասրահ

Պատկեր:Մաշտոցի 9, ArmAg, 2015.JPG
Պատկեր:Մաշտոցի 9, ArmAg, 2015 (11).JPG
Պատկեր:Մաշտոցի 9, ArmAg, 2015 (15).JPG
Պատկեր:Mashtots ave N nine 04.JPG
Պատկեր:Mashtots ave N nine 07.JPG
Պատկեր:Mashtots ave N nine 10.jpg
Պատկեր:Mashtots ave N nine 03.JPG


## Ծանոթագրություններ

## Արտաքին հղումներ
* 

Կատեգորիա:Երևանի շենքեր և կառույցներ
Կատեգորիա:1939 հիմնադրումներ Հայաստանում
Մարգարտածաղիկ բազմամյա

**Մարգարտածաղիկ բազմամյա**, աստղածաղկազգիների ընտանիքին պատկանող ցածրաճ բազմամյա բույս, որն օգտագործվում է որպես երկամյա։ Տարածման շատ մեծ արեալ ունի․ հանդիպում է Մերձբալթիկայից մինչև սևծովյան ափեր ու Միջին Ասիա, որտեղ աճում է խոնավ մարգագետիններում ու անտառներում։

## Նկարագրություն
Անցողուն բույս է՝ թիականման տերևների վարդակով։ Ամռան ընթացքում առաջանում է մեկ կամ մի քանի ծաղկակիրներ, որոնց յուրաքանչյուրի վրա կազմավորվում է մեկ ծաղկազամբյուղ։ Ծաղկում է գարնանը և ամռանը, հաճախ վեգետացիոն շրջանի ընթացքում անընդհատ։ Խողովականման ծաղիկները ոսկեդեղին են, լեզվականմանները՝ սպիտակ, վարդագույն կամ կարմիր։

Լավ է աճում ավազակավային, ստրուկտուրային, օրգանական նյութերով հարուստ հողերում։ Բարձր լեռնային շրջաներում, եթե ձյան ծածկոցը բացակայում է կամ աննշան է, ապա ուժեղ սառնամանիքների դեպքում մարգարտածաղիկը կարող է ցրտահարվել։

Բազմանում է սերմերով և թփի բաժանմամբ։ Ցանքը կատարում են հունիս-հուլիս ամիսներին, մարգերում կամ սառը ջերմոցներում։ Ծիլերը երևում են 1-2 շաբաթ հետո։ Սածիլները դաշտ են տեղափոխում օգոստոսին և տնկում ժապավեններով՝ 50 սմ հեռավորության վրա (ժապավենների միջև գծերի հեռավորությունը պետք է կազմի 25 սմ, իսկ շարքերինը՝ 15 սմ)։ Որպես միամյա ծաղկաբույս մշակելու դեպքում ցանքը կատարում են մարտին՝ ջերմոցում։ Սածիլները դաշտ են տեղափոխում ցանքից 40 օր հետո։ Օգտագործում են եզրաշերտերում, գորգային ձևավորումներում, քարապարտեզներում և ալպինարիաներում։

## Ծանոթագրություններ

Կատեգորիա:Ծաղկաբույսեր
Կատեգորիա:Աստղածաղկազգիներ
Կատեգորիա:1753 թվականին նկարագրված բույսեր
Սերգեյ Եսենինի անվան պետական գրական թանգարան

**Սերգեյ Եսենինի անվան պետական գրական թանգարան** (), թանգարան, որը ստեղծվել է ռուս բանաստեղծ Սերգեյ Ալեքսանդրի Եսենինի հիշատակին։ Թանգարանը գտնվում է Տաշքենդի կենտրոնում գտնվող մի փոքր շենքում, Համիդ Ալիմաջանի մետրոյի կայարանից ոչ հեռու։ Եսենինի Տաշքենդի թանգարանի ցուցադրությունը զբաղեցնում է երկրորդ տեղը՝ ըստ նշանակության, բանաստեղծի հայրենիքում գտնվող թանգարանից հետո։

## Պատմություն
Սերգեյ Եսենինի հասարակական թանգարանը ստեղծվել է 1981 թվականին։ Նրա բազայում 1988 թվականին բացվել է  բանաստեղծի պետական թանգարանը։ Թանգարանի կրկնակի բացումը, վերանորոգումից հետո, տեղի է ունեցել  1999 թվականի հունիսի 10-ին։ Սերգեյ Եսենինի թանգարանում հավաքվել է ավելի քան երեք հազար ցուցանմուշ, որոնցից շատերը թանգարանին են հանձնվել բանաստեղծի ընկերների և հարազատների կողմից։

Թանգարանը բաղկացած է չորս սրահներից։ Ցուցադրության կենտրոնական մասը նվիրված է բանաստեղծի 1921 թվականին Ուզբեկստան կատարած ճանապարհորդությանը։ Հիմնականում թանգարանի դահլիճում տեղադրված են նյութեր Սերգեյ Եսենինի Տաշքենդում եղած ժամանակ, ժամանակակիցների լուսանկարները և հիշողությունները։ Դահլիճի ինտերիերը XX դարասկզբի ոճով է։ Երկրորդ դահլիճի ցուցահանդեսը նվիրված է բանաստեղծի ստեղծագործությանը, որն առնչվում է Արևելքի հետ, այդ թվում, այստեղ ներկայացված են բանաստեղծի ստեղծագործությունների ժողովածուների թարգմանությունները միջինասիական տարածաշրջանի ժողովուրդների լեզուներով։ Թանգարանի երրորդ դահլիճում ներկայացված են եզակի ցուցանմուշներ, որոնք կապված են բանաստեղծ կյանքի և մահվան հետ, և նրա  ստեղծագործությունների հրատարակությունները։

Թանգարանի ցուցադրության մի մասը նվիրված է նրա դստերը՝ Տատյանային, որը երկար ժամանակ ապրում էր Ուզբեկստանում, նրա գերեզմանը գտնվում է Տաշքենդում՝ Բոտկինի գերեզմանատանը։

Թանգարանի լեկցիաների դահլիճում  պարբերաբար կազմակերպվում են Սերգեյ Եսենինի և ժամանակակից բանաստեղծների ստեղծագործությունների ընթերցումներ, անցկացվում են ցուցահանդեսներ։

1992 թվականից թանգարանը հրատարակում է «Եսենինի աշխարհը» տեղեկագիրը։

## Ծանոթագրություններ

Կատեգորիա:1981 հիմնադրումներ Ուզբեկստանում
Կատեգորիա:1981 հիմնադրված թանգարաններ
Կատեգորիա:Տաշքենդի թանգարաններ
Մանուել Լաձարի

**Մանուել Լաձարի** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Լացիոյի և Իտալիայի ազգային հավաքականի կազմում։ Խաղում է աջ կիսապաշտպանի դիրքում։

## Ակումբային կարիերա
### ՍՊԱԼ
Ֆուտբոլիստի կարիերան Լաձարին սկսել է Իտալիայի ցածր դիվիզիիոններում հանդես եկող Մոնտեքիո Մաջորեում, Դելտա Ռովիգոյում և Ջակոմենզեում։ 2013 թվականի ամռանը նա միացավ ՍՊԱԼ-ին, որը այդ ժամանակ խաղում էր Իտալիայի չորրորդ դիվիզիոնում։ 2013-14 մրցաշրջանում ՍՊԱԼ-ը Լաձարիի հետ տեղափոխվեց Սերիա C1: Իր պրոֆեսիոնալ դեբյուտը նշեց 2014 թվականի օգոստոսի 31-ին՝ Պոնտեդերայի դեմ խաղում։ Իր առաջին գոլը խփեց 2015 թվականի սեպտեմբերի 13-ին՝ Ռիմինիի դեմ խաղում։ 2015-16 մրցաշրջանում Լաձարին անցկացրեց 31 հանդիպում առաջնությունում՝ դառնալով 1 գոլի և 3 գոլային փոխանցման հեղինակ, իսկ ՍՊԱԼ-ը հաղթեց Սերիա C1-ը՝ տեղափոխվելով Իտալիայի երկրորդ դիվիզիոն։

Իր առաջին հանդիպումը Սերիա B-ում Լաձարին անցկացրեց 2016 թվականի օգոստոսի 27-ին՝ թիմի մեկնարկային կազմում խաղադաշտ դուրս գալով Բենևենտոյի դեմ խաղում։ Նոյեմբերի 21-ին նա հեռացվեց խաղադաշտից Տրապանիի դեմ խաղում՝ ստանալով երկրորդ դեղին քարտը հանդիպման 88-րդ րոպեին։ 2017 թվականի փետրվարի 11-ին իտալացին 2 գոլային փոխանցում տվեց Վիրտուս Էնտելայի դեմ խաղում՝ օգնելով իր թիմին հաղթել 3-0 հաշվով։ 2016-17 մրցաշրջանում Լաձարին անցկացրեց 41 հանդիպում՝ դառնալով 7 գոլային փոխանցման հեղինակ և օգնելով ՍՊԱԼ-ին հաղթել Սերիա B-ն և 49 տարվա բացակայությունից հետո տեղափոխվել Իտալիայի բարձրագույն դիվիզիոն։

Իր դեբյուտը Սերիա A-ում Լաձարին նշեց 2017 թվականի օգոստոսի 20-ին՝ Լացիոյի դեմ խաղում։ Առաջին գոլը Սերիա A-ում խփեց օգոստոսի 27-ին՝ Ուդինեզեի դեմ խաղում։ 2018 թվականի մարտի 31-ին նա գոլ խփեց Ջենոայի դեմ խաղում, իսկ հանդիպումն ավարտվեց 1-1 հաշվով։ Նոյեմբերի 10-ին իտալացին 2 գոլային փոխանցում տվեց Կալյարիի դեմ խաղում։ ՍՊԱԼ-ի կազմում Լաձարին անցկացրեց 212 հանդիպում՝ դառնալով 4 գոլի հեղինակ։

### Լացիո
2019 թվականի հուլիսի 12-ին Լաձարին 10 միլիոն եվրոյի դիմաց միացավ Լացիոյին, իսկ Ալեսանդրո Մուրջան տեղափոխվեց հակառակ ուղղությամբ։

## Միջազգային կարիերա
Իտալիայի ազգային հավաքական Լաձարին առաջին անգամ հրավիրվեց 2018 թվականի սեպտեմբերին Ռոբերտո Մանչինիի կողմից՝ Լեհաստանի և Պորտուգալիայի դեմ խաղերի համար։ Իր դեբյուտը ազգային հավաքականում նշեց սեպտեմբերի 10-ին՝ թիմի մեկնարկային կազմում խաղադաշտ դուրս գալով Պորտուգալիայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 18-ի դրությամբ*

### Միջազգային վիճակագրություն
*2019 թվականի օգոստոսի 18-ի դրությամբ*

## Նվաճումներ
### Ակումբային
**ՍՊԱԼ**

* Սերիա C1․ 2015–16
* Սերիա B․ 2016–17

## Ծանոթագրություններ

## Արտաքին հղումներ
* Լաձարիի պաշտոնական Ինստագրամի էջը
* Լաձարին transfermarkt-ում
* Լաձարին soccerbase.com-ում
* Լաձարին WhoScored.com կայքում
* Լաձարին ՍՊԱԼ-ի պաշտոնական կայքում 
* Լաձարին ՈՒԵՖԱ-ի պաշտոնական կայքում

Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Ջակոմենզեի ֆուտբոլիստներ
Կատեգորիա:ՍՊԱԼ-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Վիկտորյա Չապլին

**Վիկտորյա Չապլին** (, ), կրկեսի բրիտանա-ամերիկացի արտիստ։ Կինոդերասան և կատակերգակ Չարլի Չապլինի և նրա չորրորդ կնոջ՝ Ունա Օ'Նիլի դուստրը, դրամատուրգ, Գրականության Նոբելյան մրցանակի դափնեկիր Յուջին Օ'Նիլի թոռը։

## Կենսագրություն
Վիկտորյա Չապլինը ծնվել է 1951 թվականի մայիսի 19-ին Կալիֆոռնիայի Սանտա Մոնիկա քաղաքում։ Պատանեկան տարիներին նկարահանվել է հոր վերջին՝ «Կոմսուհին Հոնկոնգից» (, 1966) ֆիլմում։ Հայրը նաև ցանկանում էր, որ նա կատարի Ամազոնի անտառներում գտնված թևավոր աղջկա գլխավոր դերն իր հաջորդ՝ «Այլանդակություն» () ֆիլմում, որ պետք է նկարահանվեր 1969 թվականին։ Սակայն այդ նախագիծը իրականություն չի դարձել Չարլի Չապլինի առողջական վիճակի վատթարացման, ինչպես նաև այն պատճառով, որ Վիկտորյան փախել է ֆրանսիացի դերասան Ժան Բատիստ Թիերեի հետ։

Վիկտորյա Չապլինն ու Թիերեն առաջին անգամ հանդիպել են այն բանից հետո, երբ Թիերեն աղջկա հոր ամսագրային հոդվածում կարդացել է, որ Վիկտորյան ցանկանում է դառնալ կրկեսի ծաղրածու, ինչից հետո նրան առաջարկել է միասին ստեղծել նոր տիպի կրկես։ Միասին փախչելուց կարճ ժամանակ անց նրանք հայտնվել են Ֆեդերիկո Ֆելինիի «Ծաղրածուները» (, 1970) ֆիլմում՝ կատարելով ծաղրածուների դեր։ Հաջորդ տարի նրանք Ավինյոնի փառատոնում առաջին անգամ ներկայացրել են *Le Cirque Bonjour* ժամանակավոր կրկեսը, որը նրանք ստեղծել էին միասին։ 1974 թվականին նրանք ստեղծել են նոր՝ ավելի փոքր *Le Cirque Imaginaire* կրկեսը, որը կենտրոնացած էր նրանց և երբեմն նրանց երեխաների խաղի վրա։ 1990 թվականից հետո նրանք ներկայացումներն են տալիս *Le Cirque Invisible* անունով։

Վիկտորյա Չապլինն ու Ժան Բատիստ Թիերեն ունեն երկու երեխա՝ Աուրելիա Թիերեն (ծնվել է 1971 թվականի սեպտեմբերի 24-ին) և Ջեյմս Թիերեն (ծնվել է 1974 թվականի մայիսի 2-ին), որոնք նույնպես արտիստներ են։ *Le Cirque Invisible*-ում ելույթներից բացի Վիկտորյա Չապլինն օգնում է իր զավակների շոուների ստեղծմանը։ 2006 թվականին նա արժանացել է Ֆրանսիայի ազգային թատերական մրցանակի՝ Մոլիերի մրցանակի իր որդու «Մայիսյան բզեզի սիմֆոնիա» () շոուի հագուստների ձևավորման համար։

## Ֆիլմագրություն
* Կոմսուհին Հոնկոնգից (1967)
* Ծաղրածուները (1971)
* Le Cirque imaginaire (1989)

## Ծանոթագրություններ

## Աղբյուրներ
*
*
*

## Արտաքին հղումներ
*''Le Cirque Invisible'' – պաշտոնական կայք 
* 

Կատեգորիա:Ամերիկացի դերասանուհիներ
Կատեգորիա:Ամերիկացիներ իռլանդական սերմամբ
Կատեգորիա:Կրկեսի դերասաններ
Պրետորիայի արվեստի թանգարան

**Պրետորիայի արվեստի թանգարան** (), պատկերասրահ Հարավային Աֆրիկայի Պրետորիա քաղաքի Արկադիա տարածքում։ Զբաղեցնում է Արկադիա զբոսայգու ամբողջ քաղաքային բլոկը։

Պրետորիայի արվեստի թանգարանը հիմնադրվել է 1930-ական թվականներին՝ տեղավորելու Պրետորիայի քաղաքային խորհրդի արվեստի հավաքածուն։ Հավաքածուն համալրվել էր 1932 թվականին, երբ Լեդի Միխայելիսն ամուսնու՝ սըր Մաքս Միխայելիսի մահից հետո մեծ թվով արվեստի գործեր էր նվիրաբերել քաղաքային խորհրդին։ Հավաքածուն ներառում էր Հոլանդական ոսկե դարաշրջանի գեղանկարչության գործեր։ Հարավաֆրիկյան ստեղծագործությունների շարքում ներառված էին Յակոբուս Հենդրիկ Պիերնեեֆի, Պիտեր Վենինգի, Ֆրանս Օերդերի, Անտոն վան Վոուվի և Իրմա Սթերնի աշխատանքները։ Հավաքածուն ի սկզբանե տեղավորվել էր քաղաքապետարանի շենքում։ Քանի որ Քեյփթաունի և Յոհաննեսբուրգի հարավաֆրիկյան թանգարաններն արդեն ունեին XVII, XVIII և XIX դարերի եվրոպական արվեստի լավագույն հավաքածուներ, ուստի որոշվեց ուշադրությունը կենտրոնացնել Հարավաֆրիկայի արվեստի ներկայացուցչական հավաքածուի վրա։ Բացի այդ արվեստագետները, ձեռք են բերվել Պիետեր Հուգո Նաուդեի, Մեգի Լաուբսերի և այլոց աշխատանքներ։ Միջազգային աշխատանքների գնումն ուղղված էր Եվրոպայից և ԱՄՆ-ից ավելի մատչելի գրաֆիկական տպագրության վրա, այնուհետև ավելի մեծ ուշադրություն է դարձվում ժամանակակից հարավաֆրիկյան արվեստի և ավելի ներկայացուցչական պատմական հավաքածուի ստեղծման, ինչպես նաև ավանդական արվեստի և նոր մեդիայի վրա։ Քանդակագործ Լուկաս Սիթոլի մահից հետո 1994 թվականին նրա անավարտ աշխատանքների կեսը Հաենգիի հիմնադրամը նվիրաբերել է թանգարանին, որը փաստագրել է արվեստագետ-պատմաբան Էլզա Մայլսը։ Հարավաֆրիկյան հավաքածուն այժմ ներառում է Ջերարդ Սեկոտոյի և Յուդիթ Մեյսոնի ստեղծագործությունները։ 1990-ականներից սկսած Պրետորիայի արվեստի թանգարանում կազմակերպվում է New Signatures մրցույթը։

## Պատմություն
1954 թվականին Պրետորիայի քաղաքային խորհուրդը որոշեց, որ արվեստի հավաքածուի համար շենք է անհրաժեշտ։ Շենքի կառուցման համար նշանակվեցին Burg, Lodge և Burg և W.G. McIntosh ճարտարապետական խումբը և J. Zylstra (Pty) Ltd կառուցող ընկերությունը։ Նախգծին իրենց աջակցությունը բերեցին Յոհաննեսբուրգի արվեստի թանգարանի համադրող Անտոն Հենդրիքսը, Պրետորիայի քաղաքային քարտուղար Հենրի Պրիսը։

Շենքի անկյունաքարը դրվել է 1962 թվականի հոկտեմբերի 19-ին այն ժամանակվա վարչապետ Հենդրիկ Ֆերվուրդի և Պրետորիայի քաղաքապետ Է. Սմիթի կողմից։ Բետոնե և ապակե շինությունը կառուցվել է ավելի քան 18 ամսում։ Կառույցի արժեքը կազմել է 400000 ռանդ։ Կիրառվել են ժամանակակից Միջազգային դիզայնի և տեխնիկական նորարարությունների տարրեր։ Թանգարանը պաշտոնապես բացվել է 1964 թվականի մայիսի 20-ին Պրետորիայի նոր քաղաքապետի դոկտոր ՓիՋեյ ցան դեր Վալտի կողմից։ Պրետորիայի արվեստի նոր թանգարանի առաջին համադրողն է եղել դոկտոր Ալբերտ Ուերթը, նշանակվել է 1963 թվականի սկզբին և պաշտոնավարել է մինչև 1991 թվականին կենսաթոշակի անցնելը եղել է արվեստի թանգարանի տնօրենը։

Հավելյալ ցուցահանդեսային տարածքը ստեղծվել է 1975 թվականին, մուտքի և Արևելքի պատկերասրահի միջև բաց տարածության սեկրեցիա ստեղծելու միջոցով։ Այն կառուցվել է 1988 թվականին, ընդլայնվել է 1999 թվականին։

## Նշումներ

## Ծանոթագրություններ

## Արտաքին հղումներ
*Pretoria Art Museum Official Website
*Pretoria Art Museum works list

Կատեգորիա:1964 հիմնադրված թանգարաններ
Կատեգորիա:Պրետորիայի թանգարաններ
Ուիլյամ Համֆրիս պատկերասրահ

**Ուիլյամ Համֆրիս պատկերասրահ** (), պատկերասրահ Հարավային Աֆրիկայի Քիմբերլի քաղաքում։ Բացվել է 1952 թվականին, անվանվել է ի պատիվ պատկերասրահի գլխավոր հովանավոր Ուիլյամ Բենբաու Համֆրիսի (1889–1965):

## Պատմություն
1948 թվականին Վիլյամ Համֆրիսը Քիմբերլի քաղաքին նվիրեց 16 և 17-րդ դդ. հոլանդացի և ֆլամանդացի հին վարպետների, բրիտանական և ֆրանսիական գեղանկարների, անտիկ կահույքի և արվեստի այլ գործերի իր անձնական հավաքածուի մեծ մասը։ Պատկերասրահի հավաքածուի միջուկը ձևավորելու համար հավաքածուն համալրվեց հարավաֆրիկյան արվեստի նմուշներով, որոնք հավաքագրվել էին Քիմբերլի Աթենեյի և Մաքս Գրինբերգի ժառանգության արվեստի բաժնի անդամների կողմից։ Դրանց ավելացվել է Համֆրիսի փախառյալ և Ուիլյամ Թիմլինի հավաքածուն, De Beers Consolidated Mines Limited-ի անորոշ ժամկետով փոխառված հավաքածուն։

Ձեռք են բերվել նաև Մեյեր հավաքածուի եվրոպական և արևելյան ճենապակին և «Լոուսոն» հին վարպետների գծանկարներն ու տպագրական գործերը։ Ուիլյամ Համֆրիս պատկերասրահի ուշադրության կենտրոնում է հարավաֆրիկյան արվեստի ստեղծագործությունների հավաքածուն՝  արվեստի տեղեկատու գրադարան ստեղծելու համար։

Ի լրումն իր հավաքագրման և ցուցադրման գործառույթների՝ Ուիլյամ Համֆրիս պատկերասրահը գործում է որպես կրթական և մշակութային կենտրոն, շրջիկ ցուցահանդեսներով հանդես գալիս Հյուսիսային Կապում գտնվող գյուղական քաղաքներում։

## Ծանոթագրություններ

## Արտաքին հղումներ
* 

Կատեգորիա:Հյուսիսային Կապի թանգարաններ
Կատեգորիա:1952 հիմնադրված թանգարաններ
Կատեգորիա:1952 հիմնադրումներ Աֆրիկայում
Լուգանսկի մարզային կազակական հեծելազորային թատրոն

**Լուգանսկի մարզային կոզակային հեծելազորային թատրոն** (), մարզային հեծելազորային թատրոն, գտնվում է մարզկենտրոնի Մելովոյե ավանում։ Հաստատության տնօրենն է Լյուդմիլա Գրիգորևնա Կոչուգուրան։

## Պատմություն
Հեծելազորային թատրոնը, որ նախ գոյություն է ունեցել «Լուգարի» կամ «Հրաձգային Լուգարի» անվանումով, հիմնվել է 1990 թվականի։ Այն գործում է մի շարք էնդուզիաստների շնորհիվ։ Թատրոնի հիմնադիրն է տեղացի ֆերմեր Յուրի Գրիգորիևիչ Գարբուզը, նրան օգնել են Ալեքսանդր Յակիմովը, Վլադիմիր Ռոմանենկոն, Դմիտրի Չեչան, ովքեր թատրոն են բերել իրենց սեփական ձիերը։
Թատրոնի զարգացմանը մեծապես նպաստել են տեղական իշխանությունները` տրամադրելով նախկին անասնաբուժարանի տարածքը, ինչպես նաև` հաստատությունը գրանցելով որպես հասարակական կազմակերպություն, սակայն, չնայած այդ ջանքերին, Յու. Գ. Գարբուզի յուրահատուկ նախաձեռնությունը 2003 թվականի աշնանը ձախողվելու վտանգի առաջ է կանգնել` ֆինանսական խնդիրների պատճառով, և միայն մարզային մշակութային հաստատության կարգավիճակ ստանալը, ինչպես նաև Լուգանսկի նահանգապետ Ա. Ս. Եֆրեմովի անմիջական միջամտությունը փրկել են թատրոնը գոյությունը դադարեցնելու վտանգից։ 
«Լուգանսկի մարզային կոզակների հեծելազորային թատրոնը» պաշտոնապես ստեղծվել է 2003 թվականի հոկտեմբերի 22-ին, Լուգանսկի մարզային խորհրդի թիվ 10/2 որոշման հիման վրա։ 2010 թվականի հունիսին թատրոնի կենդանիների թվում եղել են 11 ձի, ուղտ, վայր խոզեր, դեկորատիվ այծեր, արջամկներ, սիրամարգներ։
2013 թվականի սեպտեմբերին մարզային խորհրդի նիստում առաջարկվել էր թատրոնը Մելովոյից տեղափոխել Ստանիչինո-Լուգանսկի շրջան, որն ավելի մոտ էր մարզային կենտրոնին։

## Նպատակներ, խաղացանկ, անձնակազմ և գործունեություն
Հեծելազորային թատրոնի գործունեության նպատակն է ստեղծել և ցուցադրել գեղարվեստական ներկայացումներ, որոնք կօգնեն վերականգնելև պահպանել Ուկրաինայի ազգային ժառանգության ավանդույթները, կնպաստեն ժողովրդի հոգևոր հարստացմանն ու կոզակների հեծելազորային արվեստի լայն տարածմանը։
Կոզակների թատրոնի գործունեության ուղղություններն են.
* կազմակերպել և ցուցադրել ներկայացումներ, անցկացնել մշակութային միջոցառումներ, 
* տարածել մշակութային արժեքներ, նպաստել անհատի հոգևոր և գեղագիտական զարգացմանը,
* մեթոդական և գործնական օժանդակություն ձիավարության դպրոցներին։
Թատրոնի խաղացանկում են կոզակների թեմատիկայով և Ուկրաինայի պատմությանը վերաբերող թատերական ներկայացումներ։
Թատրոնի անձնակազմը բաղկացած է բարձրակարգ 4 դերասաններից, առաջին կարգի 2 և երկրորդ կարգի 5 դերասաններից։
Հայտնի դառնալուն զուգահեռ` թատրոնի հեծյալ դերասաններին սկսում են հրավիրել հյուրախաղերի։ Թատրոնի անձնակազմը հյուրախաղերով հանդես է եկել նաև արտերկրում, մասնավորապես ելույթ ունենալով Հունգարիայում, Սլովակիայում, Գերմանիայում, Բելառուսում։

## Ծանոթագրություններ

Կատեգորիա:Ուկրաինայի թատրոններ
Անոն (ֆիլմ)

**«Անոն»** (), Էնդրու Նիկոլի ֆանտաստիկ թրիլերը՝ նկարահանված 2018 թվականին։ Գլխավոր դերերում հանդես են գալիս Քլայվ Օուենը և Ամանդա Սեյֆրիրը։

## Սյուժե
Համաձայն հրապարակված նկարագրի, ֆիլմի գործողությունները տեղի են ունենում ապագայի հասարակությունում՝ որն ամբողջությամբ վերահսկվում է պետության կողմից։ Այստեղ տիրում է ամբողջատիրական վերահսկողությունը, իսկ մարդկությունը զրկված է անձնական կյանքից և բոլոր իրավունքներից։ Սյուժեի կենտրոնում գործակալ Սոլ Ֆրիլենդն է, որը ծանոթում է մի աղջկա հետ, որը բացակայում է տվյալների բազայից։ Այս փաստը պատճառ է հանդիսանում, որպեսզի գործակալը բացի հանցագործ աշխարհի դռները։

## Դերերում
*Քլայվ Օուեն - Սոլ Ֆրիլենդ
*Ամանդա Սեյֆրիդ - աղջիկ
*Կոլմ Ֆիոր - գործակալ Չարլզ Գետիս
*Սոնյա Ուոլգեր - Քրիստեն
*Մարկ Օ՛Բրայեն - Սայրուս Ֆրիր
*Ջո Պինգ - Լեստեր Գուդման
*Իդդո Գոլդբերգ - Ջոզեֆ Կենիկ
*Սեբաստիան Պիժոտ - գործակալ Վարդի
*Ռեյչել Ռոբերտս - Կասանդրա
*Թոյին Իշոլա - Քլոյա Բենիտես

## Նկարահանումներ
Ֆիլմի նկարահանումները սկսվել են 2016 թվականի սեպտեմբերին՝ Նյու Յորք քաղաքում, ինչպես նաև Տորոնտոյում։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2018 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Բրիտանական ֆիլմեր
Կատեգորիա:Հակաուտոպիական ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Տորոնտոյում նկարահանված ֆիլմեր
Կատեգորիա:Գերմանական անգլերեն ֆիլմեր
Կատեգորիա:Կանադական անգլերեն ֆիլմեր
Կատեգորիա:2010-ականների գերմանական ֆիլմեր
Կատեգորիա:2010-ականների կանադական ֆիլմեր
Փազլ

300px|thumb|Փազլի հավաքման պրոցես**Փազլ**, **ծալովի նկար**, **[[խճանկար]]** ( — մանրասղոցած գլուխկոտրուկ), խաղ-գլուխկոտրուկ է, որը պահանջում է խճանկար հավաքել նկարի տարբեր ձևերի բեկորներից։

Ըստ հոգեբանների, փազլ հավաքելը նպաստում է մարդու երևակայության և տրամաբանական մտածողության զարգացմանը, ընդհանուր ուշադրությանը, ընկալմանը, մասնավորապես` տարբեր իրեր ըստ գույնի, ձևի, չափի տարբերակմանը և այլն, սովորեցնում է ճիշտ ընկալել մասնիկի ու ամբողջության կապը, զարգացնում է փոքր շարժումների հմտությունները։

## Փազլի տեսակներ

Ներկայումս գոյություն ունեն մեծ թվով տարբեր տեսակների փազլներ։ Դրանց հավաքելու նպատակը մեկն է` առանձին տարրերից ստանալ միասնական պատկեր։ Փազլները տարբերվում են տարրերի քանակով ու ամբողջական պատկերի չափով։ Նույն քանակով տարրեր պարունակող փազլների բարդությունն որոշվում է ըստ նկարի, իսկ հիմնական չափանիշը հենց տարրերի քանակն է. որքան այն բարձր է, այնքան փազլը մեծ է և բարդ։

Փոքր փազլների տարրերի դասական քանակը հասնում է 54-ի։ Փազլի չափերը տատանվում են փոքրից (50 սմ2) մինչև շատ մեծ (մինչև մի քանի մ2): Օրինակ, 500 տարրից կազմված փազլի ստանդարտ չափը 47x33 սմ է։

Կան հատուկ փոքր երեխաների համար նախատեսված մեծ չափսերի փազլներ` բաղկացած ոչ շատ տարրերից։ Մանկական փազլներում հաճախ պատկերվում են մուլտֆիլմերի կերպարներ կամ դրվագներ։

Այն փազլները, որոնց տարրերի թիվը գերազանցում է 260-ը, ուղղված են ավելի հասուն լսարանին։ Համապատասխանաբար, դրանց վրա հնարավոր են պատկերված լինել բնանկարներ, էրոտիկ կամ ֆանտաստիկ տեսարաններ։ Լինում են գովազդային նկարներով փազլներ։ Շատ խոշոր փազլներում (բաղկացած ավելի քան 6 հազար տարրերից) սովորաբար պատկերված են տեսարաններ Աստվածաշնչից, հայտնի նկարիչների նկարներ, աշխարհագրական հնագույն քարտեզներ։ Դրանք հավաքելու համար շատ ժամանակ է պահանջվում։

Բացի դասականից, գոյություն ունեն եռաչափ (3D փազլներ), «փափուկ» (երեխաների համար նախատեսված) և համակարգչային փազլներ։

Փազլների ելուստները կարող են տարբեր լինել։ Առավել տարածված է ուղղանկյուն ձևը (ելուստներով և փորվածքով), հանդիպում են նաև եռանկյունաձև, կլոր, օվալային և այլ ձևերի տարրեր պարունակող փազլներ։

### Եռաչափ փազլներ
3D փազլերում () խճանկարը պետք է հավաքել նկարի բազմաթիվ հատվածներից` եռաչափ տարածքում։ Սովորաբար 3D փազլները ներկայացնում են տարբեր ճարտարապետական շենքեր և տեսարժան վայրեր, կան փազլներ, որոնցում պատկերված են տեխնիկայի տարբեր միջոցներ (մեքենաներ, նավեր)։ Այսպիսի փազլներում տարրերի քանակը հասնում է 3046-ի։

## Հետաքրքիր փաստեր
* 2010 թվականին  Ravensburger Puzzle ընկերությունը թողարկել է փազլ` կազմված է 32 256 տարրերից (այդ ժամանակ դա եղել է ամենաշատ մասնիկներով փազլը)։ Նրա վրա պատկերված էր կոլաժ` 32 երգիծական կոմիքսներից, որի հեղինակն է Կիտ Հարինգը։ Այս փազլի չափսը կազմել է 544×192 սմ, զանգվածը` 26 կգ։
* 2012 թվականին ստեղծվել է աշխարհի ամենամեծ փազլը (20×15 մ)` ի պատիվ Ռուսաստանում Գերմանիայի տարվա տոնակատարության։ Սա գերմանացի նկարիչ Ալբրեխտ Դյուրերի «Ինքնանկար մուշտակով» կտավի վերարտադրությունն է։ Խճանկարը հավաքել են Մոսկվայում, Եկատերինբուրգում, Նովոսիբիրսկում, Սանկտ Պետերբուրգում և ռուսական այլ քաղաքներում։ Նկարի հավաքման միջին արագությունը կազմել է 3 ժամ։ Փազլը կազմված էր 1023 տարրերից, յուրաքանչյուր տարրի զանգվածը մոտ 800 գ է, նրանց չափը` 70 × 70 սմ։

## Ծանոթագրություններ

*

Կատեգորիա:Գլուխկոտրուկներ
Դանիել Պաչեկո

**Դանիել Պաչեկո Լոբատո** (, ), իսպանացի ֆուտբոլիստ, «Խետաֆե» ակումբի հարձակվող։

## Գործունեություն
«Բարսելոնայի» սան է, խաղացել է ակումբի մանկական և երիտասարդական մի քանի թիմերում՝ հարձակվողի և հարձակվող կիսապաշտպանի դիրքերում։ Նա տարբերվում էր  դրիբլինգի և տուգանային հարվածների հմուտ կատարմամբ։ Գոլային պահերի լավ իրականացման համար ստացել է «Մարդասպան» մականունը։ 2007 թվականի ամռանը Պաչեկոն տեղափոխվեց «Լիվերպուլ»։ 2008 թվականի փետրվարից Պաչեկոն սկսեց հանդես գալ ակումբի պահեստային կազմում։ 2009 թվականի ամռանը նա ակումբի հետ երկարաձգեց իր պայմանագիրը մինչեւ 2012 թվական։

2009 թվականի դեկտեմբերին Չեմպիոնների լիգայի Ֆիորենտինայի դեմ հանդիպման ժամանակ դուրս եկավ փոխարինման։ Դեկտեմբերի 26-ին առաջին անգամ հանդես է եկել առաջնությունում՝ 10 րոպե խաղալով «Վուլվերհեմպտոն Ուոնդերերս» ակումբի դեմ խաղում։ Հարցազրույցում Պաչեկոն ասաց, որ իր համար Էնֆիլդում խաղալը դարձավ Սուրբ ծննդյան լավագույն նվերը, որի մասին նա կարող էր միայն երազել։

2010 թվականի փետրվարի 18-ին Դանիելը Եվրոպայի Լիգայում 20 րոպե խաղաց ռումինական Ունիրի ակումբի դեմ խաղում։ Այդ խաղում գոլային փոխանցում կատարեց Դավիթ Ն’Գոգին՝ Դանիել Պաչեկոյին դարձնելով հաղթական գոլի հեղինակ («Լիվերպուլ» հաղթեց 1:0)։

## Ձեռքբերումներ
* Մինչև 19 տարեկանների Եվրոպայի առաջնության արծաթե մրցանակակիր 
* Մինչև 19 տարեկանների Եվրոպայի առաջնության լավագույն ռմբարկու (4 գոլ)

## Ծանոթագրություններ

## Արտաքին հղումներ
* Профиль и новости об игроке на LiverBird.ru 
* Профиль игрока на LiverpoolFC.ru  
* Профиль игрока на официальном сайте «Ливерпуля» 
* 
* 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Նորվիչ Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Լոգրոնյեսի ֆուտբոլիստներ
Կատեգորիա:Ուեսկայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Ատլետիկո Մադրիդի ֆուտբոլիստներ
Կատեգորիա:Ալկորկոնի ֆուտբոլիստներ
Սիրիուս (ֆիլմ)

**Սիրիուս** (), երկու մասերից կազմված փաստավավերագրական ֆիլմ, որը նկարահանվել է ուֆոլոգ Սթիվեն Մ. Գրիրի () «Թաքնված ճշմարտություն» () և «Արգելված գիտելիք» () գրքերի հիման վրա ռեժիսոր Ամարդիփ Կալեկայի () կողմից։

Ֆիլմում ցուցադրված են ԱՄՆ կառավարության և զինված ուժերի նախկին պաշտոնյաների հարցազրույցները։ Բացի այդ, այս ֆիլմում խոսվում է Ատակամա անապատում հայտնաբերված մումիայի (15 սմ) մասին, որը անվանվել է Ատակամայի կմախք։

Ֆիլմի ֆինանսավորումը մասամբ իրականացվել է Kickstarter նախագծի շնորհիվ։

Ֆիլմի պրիեմերան կայացավ 2013 թվականի ապրիլի 24-ին ԱՄՆ Կալիֆոռնիա նահանգի Լոս-Անջելես քաղաքում։

## Կարճ բովանդակություն
### Մաս առաջին
Բացահայտելով գաղտնի խոսակցությունը՝ առաջին հատվածի սկզբում պնդվում է, որ չնայած բոլոր դեմոկրատական ընտրություններին՝ Երկրագնդի իշխանությունը պատկանում է այսպես կոչված համաշխարհային էլիտային։ Վերջինս հետաքրքրված է միայն արդյունաբերության նավթագազային հատվածի զարգացմամբ, որտեղ ներդրված են մեծ գումարներ։ Նա արգելափակում է այլընտրական տեխնոլոգիամերի մասին ցանկացած տեղեկություն, հիմնականում ՉԹՕ-ների մասին տեղեկությունները։ Ֆիլմը փորձում է ապացուցել այլմոլորակային հետախույզների ներկայությունը Երկրի վրա։ Բերվում են ինչպես փաստաթղթերի շարք, այնպես էլ տարատեսակ հարցազրույցներ ԱՄՆ պետական ու ռազմական կառուցվածքների պաշտոնյաների հետ։ Պնդվում է, որ այլմոլորակայիններից գաղտնի գիտելիքներ են փոխառնվել. վակումից էներգիա ստանալը և հակագրավիտացիոն տրանսորպային միջոցները։ Սակայն համաշխարհային էլիտան այդ տեխնոլոգիաները խնամքով պահվում են երկրի բնակչությունից։

### Մաս երկրորդ
Երկրորդ մասը հիմնականում նվիրված է Ատակամայի Կմախքի պատմությանը, որտեղ խոսվում է նրա այլմոլորակային ծագման հնարավորության մասին, և բերվում է որպես Երկրի վրա այլմոլորակայինների ներկայության ապացույց։

## Կարծիքներ
Ֆիլմին տրված կարծիքները հիմնականում բացասական բնույթ են կրել։ Այսպես, The Hollywood Reporter ամսագիրը իր ափսոսանքն է հայտնում, որ ֆիլմում չի հաջողվել ստեղծել համոզիչ տեսաշարք, որը կցրեր հանդիսատեսի թերահավատությունը։  The Village Voice շաբաթաթերթը նշեց, որ հուզող թեմայի պոտենցիալը չի բացահայտվել։

## Արտաքին հղումներ
* 
* 

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2013 ֆիլմեր
Կատեգորիա:Ամերիկյան վավերագրական ֆիլմեր
Կատեգորիա:Ամերիկյան ֆիլմեր
Կատեգորիա:Ուֆոլոգիա
Կատեգորիա:Ֆիլմեր այբբենական կարգով
Կատեգորիա:Ֆիլմեր անկանոն երևույթների մասին
Ֆրանսիշկու դուշ Սանտուշ

**Ֆրանսիշկու դուշ Սանտուշ** (, ), պորտուգալացի ֆուտբոլիստ, կիսապաշտպան և մրցավար։ Բացի ֆուտբոլից, աշխատել է որպես քանդակագործ և նկարիչ։ Համարվում է առաջին պորտուգալացի ֆուտբոլիստը, ով հանդես է եկել արտերկրում։

## Կենսագրություն
thumb|left|<center>Մարկիզ Պոմբալի հուշարձանը։  Ֆրանսիշկուի ամենահայտնի աշխատանքը </center>
[thumb|Մարկիզ Պոմբալի հուշարձան,[Լիսաբոն]]
Ֆրանսիշկու դուշ Սանտուշը ծնվել է Ռիու Դե Մորու շրջանի Պայուիշ գյուղում, աղքատ կոշկակարի  ընտանիքում։ Երկու տարեկան հասակում նա կորցրել է իր հորը և մեծացել աղքատության մեջ։ Տեղի քահանայի նախաձեռնությամբ, նա 1887 թվականին կարողացել է ընդունվել Կազա Պիա համալսարան՝ ցուցադրելով իր հմտություները նկարչության և քանդակագործության ոլորտներում։ 1893 թվականին նա ընդունվել է Գեղարվեստի և արվեստի դպրոց, որտեղ նրա դաստիարակը դարձավ Ժոզե Սիմոիշ դի Ալմեյդան։ Հինգ տարի սովորելուց հետո Սանտուշը գերազանցությամբ ավարտեց հաստատությունը։ Միևնույն ժամանակ նա սկսեց ֆուտբոլ խաղալ, նախ Կազա Պիա թիմում, ապա «Բենֆիկա» ակումբում։

1903 թվականին Ֆրանսիշկուն մեկնեց Փարիզ՝ Ֆրանսիայի գեղարվեստի և արվեստի դպրոցում սովորելու։ Այնտեղ նա ստանում էր շատ փոքր թոշակ և ապրում կիսաքաղցած։ Որպեսզի կարողանար գոյատևել, նա սկսում է աշխատել Շարլ Ռաուլ Վերլեի արվեստանոցում։ Այնտեղ էլ նա ծանոթացել և ամուսնացել է տեղացի աղջկա՝ Նադին Դյուբոզի հետ։ 1906 թվականին նա դրամաշնորհ է ստացել Վիսկոնդի դի Վալմուրից, ինչը նրան հնարավորություն տվեց ուսումը շարունակել Հռոմում։ Այնտեղ նա դարձյալ ապրում էր աղքատի կարգավիճակում, ստիպված լինելով կերակրել նաև իր երեխային։ Նա գումար էր աշխատում ֆրանսերենի դասեր տալով։ Հռոմում դոս Սանտուշը ֆուտբոլ է խաղացել «Լացիո» ակումբում։ Նա եղել է թիմի ավագը, ինչն էլ նրան թույլ տվել դուրս գալ աղքատությունից։

## Ծանոթագրություններ

## Արտաքին հղումներ
* Do futebolista da... Lazio, o Busto da República e a Estátua do Marquês
* Francisco dos Santos, escultor 

Կատեգորիա:1878 ծնունդներ
Կատեգորիա:1930 մահեր
Կատեգորիա:Անձինք այբբենական կարգով
Կատեգորիա:Բենֆիկայի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Հոկտեմբերի 22 ծնունդներ
Կատեգորիա:Հունիսի 27 մահեր
Կատեգորիա:Պորտուգալացի ճարտարապետներ
Կատեգորիա:Պորտուգալացի նկարիչներ
Կատեգորիա:Պորտուգալացի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Ֆուտբոլիստներ այբբենական կարգով
Կատեգորիա:Պորտուգալացի ֆուտբոլային մրցավարներ
Չոն Սոյոն

**Չոն Սոյոն**  (, , ), հարավկորեացի երգչուհի, ռեփեր։ Ճանաչում ձեռք բերեց շնորհիվ «Նախապատրաստում 101» () և «Խիզախ ռեփերներ» (3-րդ եթերաշրջան) () շոուներում իր ելույթներով։ Համարվում է G Idle աղջիկների երաժշտական խմբի առաջնորդը։

## Կարիերա
Առաջին անգամ Սոյոնը հեռուստատեսությունում հայտնվել է որպես Cube Entertainment-ի ներկայացուցիչ՝ «Նախապատրաստում 101» ռեալիթի շոուի  () ժամանակ, որտեղ եզրափակչում 101 մասնակցի պետք է ձևավորվեր կանանց երաժշտական ժամանակավոր խումբ՝ կազմված 11 մասնակցից։ Մրցույթի ողջ ընթացքում Չոն Սոյոնը մնացել է ամենահայտնի մասնակիցներից մեկը, սակայն եզրափակիչ փուլի ժամանակ աղջիկը  զբաղեցնում է 20-րդ հորիզոնականը, որի պատճառով նա այդպես էլ իր դեբյուտը չկատարեց I.O.I. խմբում։ Նույն թվականին Սոյոնը մասնակցեց «Խիզախ ռեփերներ» հայտնի հեռուստատեսային հաղորդման 3-րդ եթերաշրջանին (), որտեղ նա զբաղեցրել է երկրորդ հորիզոնականը, ինչպես նաև մասնակցեց հատուկ ալբոմի ձայնագրմանը։

2016 թվականի դեկտեմբերի 29-ին Սոյոնը Cube-ի հետ պայմանագիր է ստորագրում որպես սոլո արտիստ։ Գրեթե մեկ տարի անց, 2017 թվականի նոյեմբերի 5-ին, թողարկվեց երգչուհու անդրանիկ թվային սինգլը՝ «Jelly»-ին։ 2018 թվականի մայիսին Չոնն իր դեբյուտն արեց նոր ձևավորված (G) I-DLE խմբում, որտեղ դարձավ առաջնորդն ու գլխավոր ռեփերը։

## Սկավառակագրություն
### Սինգլներ

#### Որպես գլխավոր արտիստ

#### Համագործակցություն

### Չարթերում հայտնված այլ երգեր

## Հեղինակային երգեր
#### 2016

	

#### 2017
	

#### 2018

## Մրցանակներ և  նոմինացիաներ

## Ծանոթագրություններ

## Արտաքին հղումներ

Կատեգորիա:21-րդ դարի երգչուհիներ
Կատեգորիա:Կորեացի երգչուհիներ
Հրեշտակ կամ դև (հեռուստասերիալ)

**«Հրեշտակ կամ դև»** (), «Plural Entertainment»-ի կողմից արտադրված իսպանական միստիկ հեռուստասերիալ։ Հեռարձակվել է Telecinco հեռուստաալիքով, 2011 թվականին։

Իսպանական հեռուստատեսությամբ հեռուստասերիալի պրեմիերան տեղի է ունեցել 2011 թվականի փետրվարի 1-ին։

## Պատմություն
[thumb|right|250px|[Անտոնիո Կանովայի «Ամուրը և Պսիխեան»  քանդակը պատկերված է իսպանական հայտնի «Հրեշտակ կամ դև» հեռուստասերիալի լուսագրերում]]

Առաջին եթերաշրջանի հեռարձակումն սկսվել է 2011 թվականի փետրվարի 1-ին, «Telecinco» հեռուստաալիքով։ Երեք օր անց (փետրվարի 4-ին) դիտորդների թիվը կազմել է 3,3 մլն մարդ (ընդհանուր լսարանի 15,9% -ը)։ Նախատեսվում էր թողարկել երկու եթերաշրջան` յուրաքանչյուրում 13 սերիա, սակայն վերջնական արդյունքում երկրորդ եթերաշրջանի սերիաների թիվը նվազել է` հասնելով 9-ի։ Telecinco-ի որոշման համաձայն, երկրորդ եթերաշրջանի ցուցադրումն սկսվել է առաջին եթերաշրջանի ավարտից անմիջապես հետո (առաջին եթերաշրջանն ավարտվել է 2011 թվականի մայիսի 10-ին, երկրորդն սկսվել է մեկ շաբաթ անց, մայիսի 17-ին)։

## Սյուժե
Հեռուստասերիալը պատմում է Վալերիայի ճակատագրի մասին, ով մի անգամ տնից փախչելուց հետո իմանում է, որ ինքը Մալակ է` մաքուր հոգով աղջիկ, հրեշտակ։ Այժմ իր դաստիարակի` Նատաէլի օգնությամբ նա պետք է պայքարի դևերի, «ընկած հրեշտակների» դեմ, ովքեր ցանկանում են նրան իրենց կողմը դարձնել։
Յուրաքանչյուր սերիա պատմություն է որևէ մարդու կյանքի մասին, ում Վալերիան պետք է օգնի։ Այդ հարցում նրան օգնում է գիրքը, որի էջերը դատարկ են և լրացվում են միայն նրան նոր առաջադրանք տալու համար։

Սյուժեի գծերից մեկը Դամիանի` ընկած հրեշտակ, դևի հետ հարաբերություններն են։

## Դերերում
*Աուրա Գարիդո-Վալերիա
* Մարու Վալդիվելսո-Լայա
* Խայմե Օլիաս-Դամիան
* Մանու Ֆուլլոլա-Նատաէլ
* Կարմեն Սանչես-Դունա
* Կառլա Նիետո-Իրիս
* Մար Սաուրա-Ալեքսիա
* Խորխե Սուկետ-Գրասիել
* Մարտա Տորնե-Մարգոտ
* Մարինա Սալաս-Լուսիա

## Պարգևներ և մրցանակներ
* «2011 թվականի Իսպանական լավագույն հեռուստասերիալ», առաջադրում։
* «Լավագույն կանացի դեր» անվանակարգ, առաջադրում, (2011) (Աուրա Գարրիդո)։
* Մրցանակ «Լավագույն կանացի դեր» անվանակարգում (Կառլա Նիետո)։

## Ծանոթագրություններ

## Արտաքին հղումներ
* Հեռուստասերիալի պաշտոնական կայք

Կատեգորիա:Իսպանական հեռուստասերիալներ
Կատեգորիա:Իսպաներեն հեռուստասերիալներ
Ագնես Դին

**Ագնես Դին** (, ի ծնե **Լորա Միշել Հոլլինս**, ), անգլիացի մոդել, դերասան և երգչուհի։

## Կարիերա
Ծնվել է Մանչեստր քաղաքի արդյունաբերական շրջանում, միայնակ մոր ընտանիքում, որը բուժքույր է և մեծացրել է 3 երեխա։ Ագնեսն ունի կրտսեր քույր՝ Էմիլին և ավագ եղբայր՝ Գրեգը։ Դպրոցում սովորելուց հետո սկսում է աշխատել փաբում որպես մաուցողուհի։ 16 տարեկանում գեղեցկության փոքր մրցույթին դիմում է ներկայացնում և զբաղեցնում առաջին հորիզոնականը, որից հետո մեկնում է Լոնդոն, որտեղ սկսում է աշխատել գիշերային ակումբում որպես բարմեն։

Ինչպես վկայում է մամուլը, 18 տարեկանում Լոնդոնի փողոցներից մեկում նրան նկատել է մի հայտնի լուսանկարիչ, և հաջորդ օրը «Models 1» մոդելային  ընկերությունը պայմանագիր է կնքում նրա հետ։

Իր կեղծանունը Լորան վերցրեց 14-րդ դարի շոտլանդացի մի վանականից։ Ագնեսի համար ընտրեցին շատ արտառոց ու անսովոր կերպար՝ արմատապես սպիտակ մազեր, նեղ շալվարներ, բաճկոններ տարատեսակ ամրակներով ու կոճակներով։

Ագնեսը պայմանագրեր է կնքել Anna Sui, Blugirl by Blumarine, Burberry, Cacharel, John Galliano, House of Holland, Gianfranco Ferrè, Giorgio Armani, Mulberry, Paul Smith և Vivienne Westwood նորաձևության տների հետ։ Նա զբաղեցրել է Դրյու Բերիմորի տեղը New Look գովազդային ընկերությունում։

2008 թվականի սկզբին Ագնեսը ստացավ «Մեծ Բրիտնիայի երիտասարդական մշակույթի դեսպան» և «նորաձևության արդյունաբերության հաջորդ մեծ սուպերմոդել» պաշտոնական տիտղոսները, ինչպես նաև արժանացել է Բրիտանական նորաձևության՝ British Fashion Awards-ի մրցանակին, որպես 2007 թվականի լավագույն սուպերմոդել։

Ագնեսը պլանավորում է թողնել պոդիումը և լրջորեն զբաղվել ռոք երաժշտությամբ։ Նա հիմնադրեց իր սեփական խումբը։

2007 թվականի մայիսին Ագնեսը հայտնվել է ամերիկական *[[Վոգ|Vogue]]* ամսագրի շապիկին։ Մինչև 2008 թվականի օգոստոսը Ագնեսը դարձել էր մի քանի ապրանքանիշների «դեմքը»՝ «Beat» (օծանելիք Burberry-ից), «Ma Dame» Jean Paul Gaultier, Shiseido (փոխարինելու եկավ Անջելինա Ջոլիին) և House of Holland:

## Երաժշտություն
Դին մասնակցել է  Five O'Clock Heroes խմբի «*Who»* երգի ձայնագրմանը ու տեսահոլովակի նկարահանմանը։ Նկարահանվել է Woodkid-ի տեսահոլովակում, որը թողարկվել է 2011 թվականի ապրիլին։

## Անձնական կյանք
2012-2015 թվականներին Ագնեսը ամուսնացած է եղել դերասան Ջովանի Ռիբիզիի հետ։

## Ծանոթագրություններ

## Արտաքին հղումներ
* Fashion Model Directory
* Уроки стиля от английской модели Агнесс Дин 

Կատեգորիա:Անգլիացի կինոդերասանուհիներ
Կատեգորիա:Բրիտանացի դերասաններ
Կատեգորիա:Բրիտանացի երգիչներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի մոդելներ
Կատեգորիա:Թատրոնի դերասանուհիներ
Կատեգորիա:Բրիտանացի երգչուհիներ
Girls' Generation-TTS (խումբ)

**Girls' Generation-TTS** (նաև Girls' Generation-TaeTiSeo և TaeTiSeo) (հայերեն՝ ԹհեԹիՍո), հարավկորեական Girls Generation խմբի առաջին պաշտոնական ենթախումբը, որը ձևավորվել է S.M. Entertainment գործակալության  կողմից 2012 թվականին։ Խումբը կազմված է երեք անդամից՝ Թեյոն, Թիֆանի Հվանգ և Սոհյոն։

## Ստեղծման պատմություն
2012 թվականի ապրիլի 19-ին SM Entertainment-ը պաշտոնապես հայտարարում է Girls’ Generation-ի TaeTiSeo (կրճատ TTS) անվանումով ենթախմբի ստեղծման մասին։ Ենթախմբի կազմի մեջ են մտնում երեք մասնակիցներ՝ Թեյոնը, Թիֆանին և Սոհյոնը։ Ըստ SM Entertainment-ի հայտարարության, ենթախումբը ստեղծվել է նրա համար, որպեսզի «երկրպագուների ուշադրությունը գրավեն երաժշտության բոլոր տեսանկյուններից, ելույթներով և ոճով»։

## Կարիերա
### Դեբյուտը Twinkle- ի հետ
2012 թվականի ապրիլին թողարկվում է ենթախմբի երեք մասնակիցների թիզեր-լուսանկարը գունագեղ հագուստներով և անսովոր դիմահարդարումով, նրանց շուրջը զարդեր էին գունագեղ նյութերից։ Շուտով, երեք օրվա ընթացքում, թողարկվում են երեք տեսաթիզերներ նախատեսվող «Twinkle» սինգլին, մեկական տեսագրություն յուրաքանչյուր մասնակցին։ Չորս օրվա ընթացքում YouTube-ում երեք թիզերների դիտման գումարային քանակը գերազանցում է տասը միլիոնը

Ապրիլի 29-ին «Twinkle» սինգլը ներկայացվում է iTunes Store-ում, իսկ ապրիլի 30-ին թողարկվում է նույնանուն հոլովակը, որը առաջին շաբաթվա ընթացքում հավաքում է ավելի քան 10 միլիոն դիտում YouTube-ում։ iTunes Store-ում «Twinkle» առաջին մինի-ալբոմը բեռնումների համար հասանելի է դառնում ապրիլի 30-ից, իսկ ազատ վաճառքի՝ 2012 թվականի մայիսի 2-ից։ Մայիսի 3-ին սկսվում է պրոմո-շրջագայությունը տարբեր երաժշտական շոուներում։

Վաճառվում է ալբոմի ավելի քան 140 000 օրինակ Հարավային Կորեայում և ավելի քան 28 000 օրինակ արտասահմանում։ 2012 թվականի հուլիսին գլխավորող սինգլը՝ թվային ձևաչափով, վաճառվում է 1.988.373 օրինակով Հարավային Կորեայի տարածքում։ Խումբը ելույթ է ունենում «SMTown Live World Tour III»-ում՝ Աշերի «DJ Got Us Fallin' In Love»երգով՝ EXO խմբի հետ համատեղ։

### 2013
2013 թվականի մայիսին «Mnet America»-ին տված հարցազրույցում, Թիֆանին պատմում է, որ TTS-ը 2013 թվականին կթողարկի իր երկրորդ ալբոմը։

### 2014
2014 թվականի սեպտեմբերին թողարկվում է «Holler» մինի ալբոմը։

### 2015
2015 թվականի դեկտեմբերի 10-ին թողարկվեց «Dear Santa» ձմեռային հատուկ ալբոմը։

## Մասնակիցներ

## Սկավառակագրություն
### Ալբոմներ

### Սինգլ

### Չարթերում հայտնված երգեր

## Տեսահոլովակներ

## Մրցանակներ և պարգևներ

## Հաղթանակ երաժշտական ծրագրերում
### Show Champion

### M! Countdown

### Music Bank

### Inkigayo

### Show! Music Core

## Ծանոթագրություններ

## Արտաքին հղումներ
*

Կատեգորիա:2002 հիմնադրված երաժշտական խմբեր
Կատեգորիա:Կորեական երաժշտություն
Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր
Ան սյուր Լես

300px|մինի
**Ան սյուր Լես** ( կամ )՝ բնական ծագում ունեցող քարանձավ, Բելգիայի զբոսաշրջային կարևորագույն օբյեկտներից մեկը, ուր տարեկան այցելում է կես միլիոնից ավելի մարդ։ Գտնվում է Նամյուր պրովինցիայի Ան սյուր Լես գյուղի մերձակայքում։

## Հակիրճ տեղեկություններ
Քարանձավն առաջացել է  հիմնականում կրաքարե կազմություն ունեցող բլրի ստորոտով հոսող Լաս գետի (Մաասի վտակներից է) ջրերի ազդեցությամբ կրաքարային ապարների կարստային լուծման հետևանքով։ Գետը  ուղիղ գծով ավելի քան մեկ կիլոմետր հոսում է այդ կրաքարային բլրի երկայնքով։ Քարանձավի ներսում մշտապես առկա է խոնավության բարձր մակարդակ, տարվա բոլոր եղանակներին պահպանվում է նույն՝ 13 աստիճան ջերմությունը։ Այնտեղ մուտք գործել հնարավոր է միայն հին, զբոսաշրջային, հատուկ տրամվայով, որն իր ուղերթը մեկարկում է գյուղի կենտրոնից և անցնում շուրջ երկու կիլոմետր, մինչև որ հասնում է քարանձավի մուտքին։ Էքսկուրսիան, որ տևում է մեկից մեկուկես ժամ, ներառում է նաև լուսաձայնային շոու՝ ամենաընդարձակ սրահում, մակույկներով զբոսանք՝ Լեսի ջրերի վրա և թնդանոթային համազարկ, որն ի ցույց է դնում քարանձավի յուրօրինակ ակուստիկան։

## Գրականություն
*
*Scheffel, Richard L.; Wernet, Susan J., eds. (1980). Natural Wonders of the World. United States of America: Reader's Digest Association, Inc. p.&nbsp;175. ISBN 0-89577-087-3.

## Պատկերասրահ

Image:00 Han-sur-Lesse - Tram 3.JPG|Զբոսաշրջային տրամվայը
Image:00 Han-sur-Lesse - Grottes 2.JPG|Exsurgencia del Lesse.
Image:Grotten van Han - uitgang.jpg|Քարանձավի մուտքը


Image:Fosielen in de grot van Han.JPG|
Image:Grotten van Han - Stalagmiet in de "Minaretzaal".jpg|,,Մինարեթ,, ստալագմիտը և բնության փորագրանկարները
Image:Onze lieve vrouwe en manneke pis.JPG|
Image:Grotten van Han 2.JPG|


## Ծանոթագրություններ

## Արտաքին հղումներ
*Official website
*Some pictures inside and around the cave 

Կատեգորիա:Բելգիայի քարանձավներ
Կատեգորիա:Քարանձավներ այբբենական կարգով
Ադրբեջանի Հանրապետության երիտասարդության և սպորտի նախարարություն

**Ադրբեջանի Հանրապետության երիտասարդության և սպորտի նախարարություն** (), գործադիր իշխանության հանրապետական մարմին, որը մշակում և իրականացնում է երիտասարդության և սպորտի հարցերի բնագավառում Ադրբեջանի Հանրապետության կառավարության քաղաքականությունը։

Ադրբեջանի Հանրապետության երիտասարդության և սպորտի նախարարությունը մշակում և իրականացնում է «Կառավարության կառուցվածքի և գործունեության մասին» Ադրբեջանի Հանրապետության օրենքով իրեն վերապահված գործունեության ոլորտում Ադրբեջանի Հանրապետության կառավարության քաղաքականությունը։ Նախարարությունն ստեղծվում, վերակազմակերպվում է, և նրա գործունեությունը դադարեցվում է օրենքով։ Նախարարությունը գործում է Ադրբեջանի Հանրապետության Սահմանադրության, օրենքների, իրավական այլ ակտերի և իր կանոնադրության հիման վրա։

2018 թվականից Ադրբեջանիի Հանրապետության երիտասարդության և սպորտի նախարարն Ազադ Ռեհիմովն է։

## Նախարարության մասին
Ադրբեջանի Հանրապետության երիտասարդության և սպորտի նախարարությունը ստեղծվել է Ադրբեջանի Հանրապետության նախագահի 1994 թվականի հուլիսի 26-ի N 179-Ն հրամանագրով։

Նախարարությունն ստեղծվում, վերակազմակերպվում է, և նրա գործունեությունը դադարեցվում է Ադրբեջանի Հանրապետության Նախագահի հրամանագրով։ Նախարարության լիազորությունները սահմանվում են օրենքներով, Ադրբեջանի Հանրապետության Նախագահի հրամանագրերով, կարգադրություններով, ինչպես նաև Ադրբեջանի Հանրապետության միջազգային պայմանագրերով։

## Նախարարության հիմնական գործառույթները
* մշակում է օրենսդրական և այլ նորմատիվ իրավական ակտերի նախագծեր, ընդհանրացնում իրավական ակտերի գործնական կիրառումն ու ներկայացնում առաջարկություններ երիտասարդության և սպորտի հարցերի բնագավառներում Ադրբեջանի Հանրապետության օրենսդրության կատարելագործման վերաբերյալ.
* մշակում և իրականացնում է հայեցակարգեր ու պետական նպատակային ծրագրեր երիտասարդության և սպորտի հարցերի բնագավառներում. 
* բնագավառի վաստակաշատ անձանց ներկայացնում է պետական պարգևների, մրցանակների և պատվավոր կոչումների.
* շնորհում է մարզական կոչումներ և կարգեր, հանրապետական առաջնությունների մրցանակակիրներին, բնագավառի նվիրյալներին և կազմակերպություններին պարգևատրում է մեդալներով, մրցանակներով ու դիպլոմներով.
* ապահովում է պետական կառավարման տարածքային մարմինների հետ համատեղ երիտասարդական և սպորտային տարածքային քաղաքականության իրականացումը.
* մշակում և իր իրավասության սահմաններում կնքում է միջազգային միջգերատեսչական պայմանագրեր, օրենքով սահմանված կարգով մասնակցում է Ադրբեջանի Հանրապետության միջազգային պայմանագրերի մշակմանը, ապահովում Ադրբեջանի Հանրապետության միջազգային պարտավորությունների կատարումը սպորտի և երիտասարդության հարցերի բնագավառներում.

## Ընդհանուր տեղեկատվություն
**Նախարար**
* Ազադ Ռեհիմով

**Տեղակալներ**
* Ինթիկամ Բաբաև
* Իսմայիլ Իսմայիլով
* Ֆարհադ Հաջիև

## Ծանոթագրություններ

Կատեգորիա:Ադրբեջանի նախարարություններ
Կատեգորիա:1994 հիմնադրումներ Ադրբեջանում
Գրեյսը Մոնակոյից

**«Գրեյսը Մոնակոյից»** (), ամերիկյան կենսագրական ֆիլմ Գրեյս Քելլիի կյանքի մասին։ Նկարահանվել է ռեժիսոր Օլիվյե Դահանը։ Գլխավոր դերում հանդես է գալիս Նիկոլ Քիդմանը, իսկ մյուս դերերը կատարում են Թիմ Ռոթը, Ֆրենկ Լանջելան, Փարքեր Փոուզին, Դերեք Ջեյկոբին, Պաս Վեգան, Ռոջեր Էշթոն Գրիֆիթսն ու Մայլո Վենտիմիլյան։ 2014 թվականի մայիսի 14-ին ֆիլմը բացել է Կաննի 67-րդ կինոփառատոնը, որտեղ խիստ քննադատության է ենթարկվել կինոմամուլի կողմից։

## Սյուժե
Ֆիլմը պատմում է հոլիվուդյան դերասանուհի Գրեյս Քելլիի մասին, որը դարձել է Մոնակոյի արքայադուստր Մոնակոյի Ռենե III արքայազնի հետ ամուսնանալուց հետո։ 1962 թվականին ամուսնացած Գրեյսը հանկարծ բախվում է անձի ճգնաժամի խնդրի հետ. ամուսինն զբաղվում է պետության գործերով, արքունիքում իրեն չեն ընդունում, ինչպես նաև ժամանում է Ալֆրեդ Հիչքոքը՝ իր սիրելիին առաջարկելով դեր «Մառնի» ֆիլմում։ Քելլին ընդունում է միակ ճիշտ որոշումը՝ ընտրելով հավատարմություն և պատիվ։

## Դերերում
* Նիկոլ Քիդման – *[[Գրեյս Քելլի]]*
* Թիմ Ռոթ – *արքայազն Ռենե*
* Ֆրենկ Լանջելա – *հայր Ֆրենսիս Թաքեր*
* Փարքեր Փոուզի – *Մաջ Թիվի Ֆաուկո*
* Մայլո Վենտիմիլյա – *Ռուպերտ Ալեն*
* Դերեք Ջեյկոբի – *կոմս Ֆեռնանդո Դ’Էլիերես*
* Պաս Վեգա – *[[Մարիա Կալլաս]]*
* Ջերալդին Սոմերվիլ – *արքայադուստր Անտուանետա*
* Նիկոլաս Ֆարել – *Ժան Չառլզ Ռեյ*
* Ռոբերտ Լինդսի – *[[Արիստոտել Օնասիս]]*
* Ռոջեր Էսթոն Գրիֆիթս – *[[Ալֆրեդ Հիչքոք]]*
* Ֆլորա Նիքոլսոն – *Ֆիլիս Բլամ*

## Նկարահանումներ
2011 թվականին Արաշ Ամելի կողմից գրված սցենարն ընդգրկվել է Լավագույն սցենարների սև ցուցակում և կոչվել չօգտագործված լավագույն սցենարներից մեկը։ Սցենարն աճուրդում գնել է Պիեռ Անջեյ Լա Պոգամը։

Ֆիլմի նկարահանումներն սկսվել են 2012 թվականի սեպտեմբերի 12-ին Ֆրանսիայի Մենթոն քաղաքում։ Հոկտեմբերի 29-30-ը նկարահանող անձնակազմը եղել է Մոնակոյում՝ Մոնտե Կառլոյի «Խաղատան» մոտ։ Նկարահանումներն անցկացվել են նաև Իտալիայի Ջենովա քաղաքում։

## Արձագանքներ
Գրիմալդի ընտանիքից (Ռենե արքայազնի ու արքայադստեր ուղղակի սերունդներից) Կաննում կայացած ֆիլմի պրեմիերային ոչ ոք ներկա չի գտնվել։ Ըստ ժառանգների տեսակետի՝ ֆիլմը խիստ աղավաղում է իրական պատմությունը։

## Ծանոթագրություններ

## Արտաքին հղումներ
* Variety: Cannes Film Review: ‘Grace of Monaco’
* The Hollywood Reporter: 'Grace of Monaco': Cannes Review

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Բելգիական դրամա ֆիլմեր
Կատեգորիա:Բելգիական կենսագրական ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական կենսագրական ֆիլմեր
Կատեգորիա:Իտալական ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կենսագրական ֆիլմեր
Կատեգորիա:Ֆրանսիական ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1960 թվականին
Կատեգորիա:The Weinstein Company ֆիլմեր
Կատեգորիա:2010-ականների ֆրանսերեն ֆիլմեր